ปธน.โอบาม่า แต่งตั้งทูตพิเศษ เพื่อติดตามข้อตกลงระหว่างประเทศ เกี่ยวกับการเปลี่ยนแปลงของสภาพบรรยากาศ
ประธานาธิบดีบารัค โอบาม่า ได้แต่งตั้งทูตพิเศษ ทำหน้าที่ติดตามข้อตกลงระหว่างประเทศ เพื่อต่อสู้กับภาวะการเปลี่ยนแปลงของสภาพบรรยากาศ
ความเคลื่อนไหวครั้งนี้สวนทางกับการดำเนินงานในสมัย ปธน.จอร์ช บุชซึ่งมักถูกวิพากษ์วิจารณ์อย่างกว้างขวาง ว่าไม่ได้ดำเนินการเรื่องนี้อย่างเพียงพอ สิ่งหนึ่งที่รัฐบาลอเมริกันชุดที่แล้วดำเนินการไว้อย่างแรกเกี่ยวกับสิ่งแวดล้อม คือการถอนตัวจากอนุสัญญาเกียวโตซึ่งมีจุดมุ่งหมายจำกัดการปล่อยก๊าซเรือนกระจก เพื่อชะลอภาวะโลกร้อน แต่ในรัฐบาลของปธน.บารัค โอบาม่า กำลังทำสิ่งที่สวนทางกับรัฐบาลชุดก่อน เขาแต่งตั้งนายทอดด์สเติร์น เป็นผู้แทนการเจรจาอนุสัญญานี้ เพื่อจะนำสหรัฐกลับเข้ามามีบทบาทในการเจรจาระหว่างประเทศ ว่าด้วยการเปลี่ยนแปลงสภาพบรรยากาศ คำประกาศแต่งตั้งนายสเตอร์นมีขึ้นหลังจากที่ ปธน.โอบาม่า เพิ่งแถลงก่อนหน้านี้ 2 ชั่วโมงว่าเขาจะออกระเบียบใหม่เพื่อกระตุ้นบริษัทผลิตรถยนต์ให้ผลิตรถที่ปล่อยมลภาวะน้อยลงและใช้เชื้อเพลิงอย่างมีประสิทธิภาพมากขึ้น รับฟังรายละเอียดเพิ่มเติมจากคุณบัณฑิตดาวบุตร